CELEX: 32021D1743
Language: ro
Date: 2021-09-28 00:00:00
Title: Decizia (UE) 2021/1743 a Consiliului din 28 septembrie 2021 privind poziția care urmează să fie adoptată în numele Uniunii Europene în cadrul Comitetului director regional al Comunității transporturilor în ceea ce privește instituirea unui Comitet tehnic pentru transportul naval și multimodalitate

1.10.2021   
               
               
                  RO
               
               
                  Jurnalul Oficial al Uniunii Europene
               
               
                  L 348/27
               
            
         DECIZIA (UE) 2021/1743 A CONSILIULUI
         din 28 septembrie 2021
         privind poziția care urmează să fie adoptată în numele Uniunii Europene în cadrul Comitetului director regional al Comunității transporturilor în ceea ce privește instituirea unui Comitet tehnic pentru transportul naval și multimodalitate
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 91 și articolul 100 alineatul (2), coroborate cu articolul 218 alineatul (9),
         având în vedere propunerea Comisiei Europene,
         întrucât:
         
                     (1)
                  
                  
                     Tratatul de instituire a Comunității transporturilor (TCT) a fost încheiat de Uniune prin Decizia (UE) 2019/392 a Consiliului (1) și a intrat în vigoare la 1 mai 2019.
                  
               
                     (2)
                  
                  
                     Comitetul director regional a fost instituit prin TCT pentru administrarea și punerea în aplicare corespunzătoare a TCT. În temeiul articolului 26 din TCT, comitetul director regional urmează să adopte decizii privind instituirea de comitete tehnice.
                  
               
                     (3)
                  
                  
                     Comitetele tehnice pot formula propuneri în cadrul sferei lor de responsabilitate și le pot înainta spre aprobare comitetului director regional. Comitetele tehnice sunt formate din reprezentanți ai părților contractante la TCT. Toate statele membre ale Uniunii pot să participe în calitate de observator.
                  
               
                     (4)
                  
                  
                     Comitetul director regional urmează să adopte în curând o decizie privind instituirea unui Comitet tehnic pentru transportul naval și multimodalitate.
                  
               
                     (5)
                  
                  
                     Instituirea unui Comitet tehnic pentru transportul naval și multimodalitate va sprijini realizarea scopului TCT, și anume crearea unei comunități a transporturilor în sectorul transporturilor rutiere, feroviare, pe căile navigabile interioare și maritime, precum și dezvoltarea rețelei de transport între Uniune și părțile din sud-estul Europei.
                  
               
                     (6)
                  
                  
                     Comitetul tehnic pentru transportul naval și multimodalitate ar trebui să urmărească abordarea aspectelor critice legate de transportul naval care cuprinde afaceri maritime, căi navigabile interioare și porturi, precum și abordarea aspectelor legate de multimodalitate și promovarea utilizării eficiente a unui astfel de transport.
                  
               
                     (7)
                  
                  
                     Este oportun să se stabilească poziția care urmează să fie adoptată în numele Uniunii în cadrul comitetului director regional privind instituirea unui Comitet tehnic pentru transportul naval și multimodalitate, deoarece o astfel de decizie este necesară pentru punerea în aplicare a TCT și va fi obligatorie pentru Uniune,
                  
               ADOPTĂ PREZENTA DECIZIE:
         
            Articolul 1
            Poziția care urmează să fie adoptată în numele Uniunii în cadrul comitetului director regional creat prin Tratatul de instituire a Comunității transporturilor în ceea ce privește instituirea unui Comitet tehnic pentru transportul naval și multimodalitate se bazează pe proiectul de decizie a comitetului director regional (2).
            Reprezentanții Uniunii în cadrul comitetului director regional pot conveni asupra unor modificări minore ale respectivului proiect de decizie fără a mai fi necesară o nouă decizie a Consiliului.
         
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 28 septembrie 2021.
            
               
                  Pentru Consiliu
               
               
                  Președintele
               
               S. KUSTEC
            
         
         
            (1)  Decizia (UE) 2019/392 a Consiliului din 4 martie 2019 privind încheierea, în numele Uniunii Europene, a Tratatului de instituire a Comunității transporturilor (JO L 71, 13.3.2019, p. 1).
         
            (2)  A se vedea documentul ST 11514/21 la adresa http://register.consilium.europa.eu.